ཨ་ཀྱཱ་ཡོངས་འཛིན་བློ་བཟང་དོན་གྲུབ་བམ་མཚན་གཞན་ལ་དབྱངས་ཅན་དགའ་བའི་བློ་གྲོས་ནི་མདོ་སྨད་ཙོང་ཁའི་ཡུལ་གྱི་ཤར་ཕྱོགས་རྨ་ཀླུང་ཆེན་པོ་འབབ་པའི་བྱང་འགྲམ་བོད་སོག་འདྲེས་མར་བསྡད་པའི་ཐང་ཀྱཱ་སྡེ་བར།རབ་བྱུང་བཅུ་གསུམ་པའི་ཤིང་རྟ་སྤྱི་ལོལོར་ཧོར་གྱི་རུས་སུ་སྐུ་བལྟམས།སྐུ་གཞོན་ནུའི་དུས་ནས་བོད་ཡིག་འབྲི་ཀློག་སོགས་ལ་འབད་པར་མཛད་ཅིང་སྐུ་འབུམ་བྱམས་པ་གླིང་གི་ཆོས་གྲྭར་ཞུགས།འཕྲིན་ལས་བཟང་བོ་དང་ངག་དབང་བཟོད་པ་སོགས་མཁས་དབང་དགེ་བའི་བཤེས་གཉེན་བཅུ་ཕྲག་གཉིས་ཙམ་བསྟེན་ནས་མདོ་སྔགས་ཀྱི་གཞུང་ལུགས་རྣམས་ལ་གསན་བསམ་མཐར་ཕྱིན་མཛད།སྐུ་འབུམ་དུ་སྨོན་ལམ་ཆེན་པོར་གྲྭ་སྐོར་དམ་བཅའ་བཞག་པས་མཁས་པ་ཀུན་གྱིས་བསྟོད་པའི་མེ་ཏོག་ཕྱོགས་ཀུན་གཏོར་ཅིང་སྨོན་ལམ་རབ་འབྱམས་པའི་མཚན་སྙན་ཐོབ།འཇམ་དབྱངས་བཞད་པ་འཇིགས་མེད་དབང་བོ་མཆོག་དང་ལྷག་པར་ཤིང་བཟའ་བློ་བཟང་དར་རྒྱས་ཡུན་རིང་བསྟེན་ནས།སྙན་ངགསུམ་རྟགས།སྡེབ་སྦྱོར།སྒྲ་གཞུང་བཅས་རིག་པར་བྱ་བའི་གནས་ཀུན་ལ་སྦྱངས་པ་མཐིལ་ཕྱིན་མཛད་དེ།མདོ་སྔགས་རིག་གནས་བཅས་པར་མཁས་པའི་ཡང་རྩེར་སོན།